the School of Rock and Media Archives - Yhteisöpedagogiblogi\n“Puolustan niitä, jotka eivät pysty itse puolustautumaan”\nBradfordin opintomatka, tiistain tunnelmia (27.2.2018)\nHumakin yhteisöpedagogiopiskelijat tutustuvat School of Rock and Median toimintaan\nTiistaiaamuna saavuimme kampukselle ja päivän teemana oli vihapuheen vastaisuus (Hate Crime). Ensimmäisellä luennolla lehtori Brian kertoi meille nuoren tytön – Sophie Lancasterin tarinan. Hänet pahoinpideltiin kuoliaaksi musiikkimausta johtuvan tyylinsä takia.\nSeuraavalla luennolla pakistanilaistaustainen lehtori Aisha kertoi meille radikalisoitumisen ehkäisemisestä. Lisäksi hän kertoi omakohtaisesta kokemuksestaan junamatkalla. Aisha itse on muslimi, mutta hän ei normaalisti käytä huivia. Kyseisellä junamatkalla hän kuitenkin piti huivia päässään, kiitos epäonnistuneen hiustenvärjäyksen. Samassa vaunussa ollut mies epäili, että Aishalla on pommi isossa laukussaan ja vaati häntä poistumaan junasta, lopuksi myös fyysisesti tönimällä. Kukaan kanssamatkustajista ei puuttunut tilanteeseen. Aisha pyysi miestä istumaan viereensä, ja esitteli laukkunsa sisällön; vaatteiden lisäksi laukusta löytyi huulipuna ja kuukautissiteitä. Mies kiusaantui silminnähden siteet nähdessään, ja muut matkustajat huvittuivat tästä. Kun tilanne oli ohi, vanhempi brittinainen halusi tarjota Aishalle juotavaa osoittaakseen, etteivät kaikki britit ole tuon miehen kaltaisia. Aisha oli kiitollinen tarjouksesta, mutta hän pahastui ennakkoluuloista ollessaan itsekin britti.\nNäiden vaikuttavien luentopuheenvuorojen jälkeen tilannetta kevensi se, kun Nick kertoi 52 Bradfordissa olevan koulun olevan suljettu lumen vuoksi.\nLounastauon jälkeen menimme muutaman kilometrin päähän vierailemaan School of Rock and Mediassa. Siellä teimme oman videomme osaksi Active Bystander-kampanjaa. Lausuimme videolle suomen kielellä kampanjan sloganeita, esimerkiksi; ”Puolustan niitä, jotka eivät pysty itse puolustautumaan” ja ”On aika ystävällisyydelle”.\nSchool of Rock and Media oli jo itsessään vaikuttava paikka. Se on rakennettu 130 vuotta vanhaan rakennukseen, josta on vuosien saatossa ostettu kaasua, löydetty ihmisten luita ja joka on rehevöitynyt ja ollut isokokoisten rottien kotina. Talo oltiin kunnostettu erityistarpeita vaativien henkilöiden nuorisotilaksi ja paikan perustanut yhteisökehittäjä John kertoi meille, että haluaa nuorten kokevan olevansa siellä rokkistaroja. Nuorilla ei välttämättä ikinä ole mahdollisuutta saavuttaa asioita, joita pidämme itsestäänselvyyksinä, joten heille halutaan antaa paikka, jossa loistaa.\nLoppupäivä meillä oli vapaata ja jakauduimme aiempien päivien tapaan ympäri kaupunkia. Kaupunki on karu mutta erittäin kaunis. Köyhyys näkyy katukuvassa, mutta paikka on todella kiehtova, kun täällä on niin paljon historiaa. Olemme lähes kaikki käyneet vapaa-ajalla 1400-luvun tunneleissa, joissa on edelleen kauppa- ja ravintolatoimintaa. Muutamat ovat käyneet myös tutustumassa Science and Media museoon ja totta kai kaupoilla, kun kerran reissussa olemme.\nTämän päivän blogitiimi kiittää ja kuittaa, pääsette huomisen ryhmän saattelemana seuraamaan reissumme jatkumista!\nSincerly, Katariina, Anna-Katariina, Sinikka ja Noora\nTunnisteet: Bradford, britannian nuorisotyö, Humak yhteisöpedagogit, the School of Rock and Media


Suora lähetys klo 13: KRP kertoo Psykoterapiakeskus Vastaamon tietomurron tutkinnasta - MTVuutiset.fi\nSeuraa tilaisuutta tästä.\nJulkaistu 27.10.2021 06:20 (Päivitetty 27.10.2021 14:15 )\nKRP:n tiedotustilaisuudessa käsiteltiin tietomurron esitutkinnan tilannetta ja asianomistajien kuulemisen aloittamista.\nUutena tietona selvisi, että poliisin päätutkintalinja suuntautuu tällä hetkellä Euroopan ulkopuolelle. Suomella on ollut tutkinnassaan apuna 5–10 eri maan viranomaisia.\n– Esitutkinnassa on edistytty merkittävästi, ja poliisilla on kiinnostava Euroopan ulkopuolelle suuntautuva tutkintalinja. Useita vaihtoehtoisia tapahtumankulkuja sekä useita henkilöitä on saatu poissuljettua tutkinnan aikana. Tutkinnassa on tehty merkittävää yhteistyötä poliisilaitosten sekä kotimaisten ja ulkomaalaisten viranomaisten kanssa, kertoo tutkinnanjohtaja, rikoskomisario Marko Leponen Keskusrikospoliisista kertoo tiedottessa.\nTiedotustilaisuudessa Leponen kertoi, että poliisi teki viime syksynä eteläisen Suomen alueella etsintöjä tutkintaan liittyen, mutta kiinniottoja ei tehty. Ulkomailla etsintöjä ei ole tehty.\nSähköinen lomake kuulemisiin\nTällä hetkellä poliisin tiedossa on noin 22 000 asianomistajaa. Poliisi arvioi, että rikosilmoitus oli edelleen tekemättä noin 10 000 ihmiseltä.\nTiedotustilaisuudessa KRP kertoi, että uhreja tullaan kuulemaan heidän suuren määränsä vuoksi pääsääntöisesti sähköisesti haastattelujen sijaan.\nPoliisin sähköiseen asiointipalveluun avataan tänään keskiviikkona kello 16 lomake niille, jotka ovat tehneet rikosilmoituksen Vastaamon tapauksesta.\nLomake aukeaa vain sellaisille henkilöille, jotka ovat tehneet rikosilmoituksen. Tietoturvasyistä poliisi ei lähetä uhreille henkilökohtaista kutsua eikä linkkejä kuulustelulomakkeelle.\n– Sähköinen lausuma on pyritty rakentamaan niin, että sen täyttäminen ja sitä kautta kuulluksi tuleminen on mahdollisimman vaivatonta asianomistajille. Lomake sijaitsee poliisin omalla alustalla, jossa on huolehdittu tietoturvasta ja lomakkeen täyttäminen on turvallista. Lomake kannattaa täyttää, koska siten pysyy mukana rikosprosessissa ja saa mahdollisuuden esittää vaatimuksensa asiassa, Leponen sanoo tiedotteessa.\nPoliisin ohjeet urheille löytyvät täältä.\nKRP on luonnehtinut tapausta erittäin monimutkaiseksi ja teknisesti haastavaksi. Vastaamo oli yksi Suomen suurimmista psykoterapiapalvelujen tarjoajista. Viime vuoden lokakuussa se kertoi joutuneensa tietomurron ja kiristyksen kohteeksi.\nTietomurrossa vietiin kymmenientuhansien asiakkaiden tietoja, joita on sen jälkeen julkaistu netissä. Vastaamo asetettiin konkurssiin tämän vuoden helmikuussa, ja sen psykoterapiatoiminta siirtyi Verve Terapialle.\nMTV seurasi KRP:n tiedotustilaisuutta hetki hetkeltä. Seuranta on luettavissa alta:\n13.34 Tiedotustilaisuus on päättynyt. Poliisin ohjeet tietomurron uhreille löytyvät täältä.\n13.32 – Kun tämä tapahtui, se oli tietysti kauhea tilanne uhreille, rikosuhripäivystyksen Leena-Kaisa Åberg toteaa.\nHän viittaa siihen, ettei uhreille ollut akuutissa vaiheessa keskitettyä tietoa siitä, miten suojautua tietomurron jälkeen. Huoleksi nousivat esimerkiksi identiteettivarkaudet.\nTutkinnanjohtaja Leponen uskoo, että tekijä tai tekijät jäävät jossakin vaiheessa kiinni. Hänen mukaansa aikatauluarviota tekijän selviämisestä on kuitenkin mahdoton antaa. Poliisi ei tiedotustilaisuudessa avannut tutkintamenetelmiään yksityiskohtaisesti.\n13.24 MTV Uutiset kysyi tiedotustilaisuudessa, onko poliisi tehnyt konkreettisia iskuja tai ratsioita tiettyihin kohteisiin Suomessa tai ulkomailla. Tutkinnanjohtaja vastaa:\n– Viime syksynä poliisi teki asiaan liittyen etsintöjä, mutta kiinniottoja ei ole tehty asian suhteen. Etsintöjä on tehty myös erilaisten seikkojen poissulkemista varten.\nEtsinnät on tehty Suomessa. Ulkomailla niitä ei ole tehty.\nPoliisilla ei tässä vaiheessa ole selvää vastausta siihen, miksi juuri Vastaamo valikoitui tietomurron kohteeksi.\n13.16 Tutkinnanjohtaja Leponen kommentoi tutkintalinjaa. Suomi on hänen mukaansa vaihtanut tutkinnassa tietoja 5–10 maan kanssa, mutta hän ei täsmennä mitä nämä maat ovat. Maat eivät ole antaneet siihen omaa suostumustaan.\nEpäillyn tai epäiltyjen henkilöllisyydestä Leponen toteaa seuraavaa:\n– Henkilön tunnistaminen tapahtuu lähestulkoon siinä vaiheessa, kun henkilö on poliisin kynsissä. Verkko mahdollistaa esiintymisen toisena ihmisenä ja anonyymina, Leponen sanoo.\n13.13 Erikoissyyttäjä Tuomas Soosalu mukaan uhrit ovat tehneet rikosilmoituksia laajasti eri poliisilaitoksiin. Jotta syyttäjät saavat materiaalin koottua, asiaa varten on perustettu oma syyttäjäryhmä, joka koordinoi rikosilmoituksia ja esitutkintaa paikallispoliisin kanssa.\nSoosalun mukaan asia on prioriteettina syyttäjälaitoksessa.\n13.07 – Esitutkinnassa on edistytty merkittävästi, ja poliisilla on kiinnostava Euroopan ulkopuolelle suuntautuva tutkintalinja. Useita vaihtoehtoisia tapahtumankulkuja sekä useita henkilöitä on saatu poissuljettua tutkinnan aikana. Tutkinnassa on tehty merkittävää yhteistyötä poliisilaitosten sekä kotimaisten ja ulkomaalaisten viranomaisten kanssa, kertoo tutkinnanjohtaja, rikoskomisario Marko Leponen poliisin tiedotteessa sekä tiedotustilaisuudessa.\nOn vielä varhaista sanoa, kuka tai ketkä ovat epäiltyinä, Leponen täsmentää.\n– Tutkinta jatkuu tiiviinä ja vauhdikkaana, ja nyt tietenkin asianomistajien kuuleminen on tärkeää.\nLeponen painottaa, että uhrien tulisi nyt viimeistään tehdä rikosilmoitus, jos on joutunut tietomurron uhriksi. Poliisin sähköisen lomakkeen täyttämisen edellytys on, että henkilö on tehnyt rikosilmoituksen. Lomake ei muuten aukea täytettäväksi.\n13.01 Tutkintaan liittyvät tiedot ovat hyvin arkaluontoisia. Rikosylitarkastaja Markku Ranta-aho luonnehtii Vastaamo-tutkintaa rikoshistorian laajimmaksi ja ainutlaatuisimmaksi tapaukseksi.\n– Erittäin suuri määrä dataa on takavarikossa ja esitutkinta jatkuu yhä, Ranta-aho sanoo.\nAsianomistajien eli uhrien kuuleminen tulee tapahtumaan sähköisesti, Ranta-aho sanoo. Uhreja on noin 22 000, joten heidän kuulemisensa on mittava urakka.\nPoliisin sivuille perustetaan vahvan tunnistautumisen takana oleva sähköinen palvelu, jonne rikosilmoituksen tehneet uhrit voivat antaa lausumansa asiasta. Aikaa lausumien antamiseen on tammikuuhun saakka.\nHenkilökohtaisia kutsuja asianomistajille ei lähetetä.\n12.56 Tiedotustilaisuuden on määrä alkaa aivan näillä hetkillä.\nVastaamo KRP MTV Uutiset Live Rikos\nMTV UUTISET SANNI MATTILA–STT


08700 Lohja | Ypph\nMaksjoentie 105, 08700 Lohja\n050 582 8104\nOlen toiminut perhepäivähoitajana, sekä tehnyt muuta lastenhoitotyötä pitkäaikaisella kokemuksella.\nLuonto ja askartelupainotteinen hoitopaikka\nPäivähoitokodissa ei ole lemmikkieläimiä.\n1 kokopäivähoitopaikka vapaana..\nTiedot päivitetty 29.3.2021\nMultalantie 20, 08700 Lohja\n044-343 55 42, 019- 432 517\nPitkäaikainen työkokemus perhepäivähoitajana.\nKaupungin palvelusetelillä ja kelan tuella.\nHoitokodissa on 1 kissa.\nTiedot päivitetty 29.01.2021\n050 411 52 77\nPitkäaikainen kokemus perhepäivähoitajana, kaikenikäisten lasten kanssa ja molemmilla kotimaisilla kielillä (suomi ja ruotsi).\nHoitoaika 7:00 - 17:00 välillä, enintään 9 tuntia.\nKunnan palvelusetelillä tai Kelan tuella.\nSoita ja kysy hoitopaikkoista.\nHoitokodissa ulkona asuva ajokoira.\nTiedot päivitetty 18.01.2021\nanne.holmstrm( at )gmail.com\nKäymme kaksi kertaa viikossa Virkkalan seurakunnan ruotsinkielisessä perhekerhossa.\nMahdollisuus käydä myös Virkkalan seurakunnan 3-6 vuotiaiden kerhossa.\nKaksikielinen perhe. Kolme kouluikäistä lasta.\nHoitoaika 7 – 17:30 välillä.\nEi vapaita hoitopaikkoja tällä hetkellä.\nTakasenpuisto 18 08150 Lohja 041 535 5292\nNäiden sääntöjen lisäksi noudatetaan yhdistyksen toiminnassa yhdistyslain määräyksiä.


Tunnesyöminen - tunne syöminen — PsyKat Katarina Meskanen\nTunnesyöminen on kuin laatuaikaa itsensä kanssa. Parhaimmillaan se on varastettu hetki itselle arjen kiireiden keskellä: treffit itsensä kanssa, sohvalla, leffan seurassa, herkkujen äärellä. Kahvilan kakkupala kahvin seuralaiseksi nostaa mielialaa. Herkuttelu tuo hyvän mielen. Mutta kolikolla on toinen puolensa: tunnesyöminen voi olla myös yksinäistä ähkyyn asti mättämistä, syömistä sammumispisteeseen asti tai palaveripullan eskaloitumista illalla kotona pullapitkoiksi, suklaalevyiksi ja sipsipusseiksi.\nMikä ajaa tunnesyömään?\nOsa ihmisistä kykenee säätelemään tunne-elämäänsä ajatusten ja mielikuvien avulla, osa nojautuu tunnesäätelyssään toiminnallisempiin ratkaisuihin. Tunnesyöminen on nimensä mukaisesti tunteisiin syömistä, tunteiden syömistä. Olennaista tunnesyömisessä on se, että se ei ole kehon nälän tyydyttämistä vaan tunne-elämän tarpeiden tyydyttämistä. Tunnesyömisessä helpotetaan mielen matalapainetta, haetaan hetken hurmaa, lohduttaudutaan arjen ongelmissa ja hallitaan hankalia tunteita. Kun ruoka toimii tunteiden tasaajana ja lohduttajana, vaikeita ajatuksia ja tunteita ei tarvitse kohdata silmästä silmään. Itsehoidollinen syöminen riistäytyy kuitenkin nopeasti hallitsemattomaksi, kun sillä on selkeästi jokin muu tavoite kuin kehon ravitseminen.\nTunteiden sääteleminen syömisen avulla helpottaa hetkeksi. Ruoka ja syöminen itsessään parantaa mielialaa, lievittää stressiä, helpottaa alakuloa, parantaa mielialaa, tuo turvallisuudentunnetta ja antaa lohtua. Syömistä seuraava mielihyvä on kuitenkin lyhytaikainen. Ruoka on huono helpotuskeino tunne-elämän tarpeisiin, sillä se ei ratkaise varsinaista taustalla olevaa ongelmaa. Oikeastaan päinvastoin, tunnesyömisellä on taipumus pahentaa ongelmia. Vaikka syöminen helpottaa hetkeksi, ähkyn jälkeen tilanne on edelleen sama, ellei jopa pahempi. Hetken päästä syömistä edeltäneet kielteiset tunteet ovat taas pinnalla. Tämän lisäksi syöminen itsessään saattaa toimia mielipahan aiheuttajana: ylensyöminen herättää syyllisyyttä, häpeää, pettymystä, itseinhoa ja huonoa omaatuntoa.\nYletöntä syömistä seuraa usein yritykset säädellä syömistä, mikä tarkoittaa monille kurinalaista dieettaamista ja turvautumista erilaisiin rajoituksiin. Pyrkimys syömisen tiukkaan kontrolliin tuottaa kuitenkin helposti kaoottista syömistä: ahmimisten ja paastokausien vuorottelua, painonnousun nollaamisyrityksiä, viimeisiä illallisia ennen paluuta kurinalaiseen elämään. Syöpöttelyjä seuraa kova kurinpalautus ja ankara itsen soimaaminen: syömistä alkaa vähitellen sävyttää häpeä, syyllisyys ja pettymys. Lopulta ruoan, syömisen ja laihduttamisen jatkuva pohdiskeleminen arjessa vie leijonanosan arjesta. Tunnesyömisen noidankehä alkaa vaivihkaa pyöriä kuin itsestään.\nTunnistitko itsesi tästä kuvauksesta? Mitä sitten voi tehdä, jos tunnesyöminen on ongelma? Tärkeintä tunnesyömisestä vapautumisessa on oppia helpottamaan omaa oloaan muilla keinoin kuin ruoalla. Myös oman ruokasuhteen tutkiskeleminen on tärkeää. Entä jos et eläisikään jatkuvassa kurissa ja nuhteessa jonka vastapainona sorrut helpottamaan hankalia tunteita herkuilla? Mitä jos yhden hetken herkuttelu ei pilaisikaan koko päivän syömisiä? Entä jos luopuisit ruoan palkintoarvosta ja palauttaisitkin sen omalle paikalleen, kehon polttoaineeksi ja mukavaksi arjen nautinnoksi muiden joukossa?